text: Китара от палисандрово дърво | Bookshop.bg
  ISBN: 9786190208785
  В центъра на романа са съдбите на пет жени, обитаващи отдалечени във времето и пространството светове: митологични, подчинени на суеверията и патриархалните норми, и съвременни, където вече са в сила различни модели на поведение.
  Пет истории на жени (като петте струни на китарата), които преминават през непреодолими граници и така осъществяват своята еманципираност и житейската си мисия. А връзката между тях е приказното пътешествие през годините на една уникална китара – от посятото семенце, през израстването му като палисандрово дърво до превръщането му в произведение на изкуството, въплътило душата на Майстора и таланта на Музиканта. За да събере фрагментите от живота в завършена цялост.
  Кристина Гавран е родена през 1987 г. в Загреб. Завършила е драматургия в Загребската академия за драматични изкуства. Работила е като театрален педагог и ръководител на семинари по творческо писане.
  Автор е на драматургични произведения за деца и възрастни. За своя сборник с разкази "Дъжд в Индия, лято в Берлин" (2016) получава наградата на Асоциацията на хърватските писатели за най-добра дебютна книга. През 2018 г. публикува първия си роман "Китара от палисандрово дърво".